אחמד מג'דלאני

אחמד עבד א-סלאם חסן מג'דלאני (בערבית: أحمد مجدلاني; נולד ב-1956) הוא פוליטיקאי פלסטיני, פרופסור וחוקר באוניברסיטה. שר לשעבר בממשלה הפלסטינית. משמש כיום כמזכ"ל של חזית המאבק העממי הפלסטיני וחבר בכיר בוועד הפועל של הארגון לשחרור פלסטין הנחשב לדרג הפוליטי הגבוה ביותר ברשות הפלסטינית.

 ביוגרפיה 
מג'דלאני נולד להורים פלסטינים בדמשק שבסוריה ב-1956. הוא למד לתואר ראשון במדעי המדינה בלבנון וסיים בשנת 1978, למד לתואר שני מנהל ויחסים בין-לאומיים בבולגריה וסיים בשנת 1982 ובשנת 1987 הוא קיבל תואר דוקטור בכלכלה פוליטית באקדמיה למדעי החברה בסופיה, בולגריה.Ahmed Majdalani Profile. Jerusalem Media and Communications Center (JMCC). 2010-01-23. Retrieved on 2012-01-23.

 קריירה פוליטית 
מג'דלאני הוא חבר במועצה הלאומית הפלסטינית ובוועד הפועל של הארגון לשחרור פלסטין.Who are the members of the new Palestinian government?  Ma'an News Agency. 2009-05-19. Retrieved on 2012-01-23. בשנת 1998 כיהן כמנהל הכללי של יחסים ערביים ובין-לאומיים של הרשות הפלסטינית.Report of the Director-General: appendix. International Labor Organization, 1998. p. 2.

לאחר מותו של סמיר ע'ושה, מג'דלאני נבחר ב-12 באוגוסט 2009 למזכיר הכללי של חזית המאבק העממי הפלסטיני, ובמסיבת העיתונאים שערך הצהיר כי ימשיך את מדיניות קודמו ויפעל לחיזוק את המוסדות הדמוקרטיים הפלסטיניים ולקיום בחירות שיפסיקו את הסכסוך בין חמאס, השולט ברצועת עזה, לבין פת"ח, השולט בגדה המערבית.PPSF elects new Secretary General replacing deceased former leader . Ma'an News Agency. 2009-08-12. Retrieved on 2012-01-23.

 שר בממשלה הפלסטינית 
מג'דלאני מונה לתפקיד שר המדינה בממשלה הפלסטינית ה-9, מפברואר 2005 עד מרץ 2006, שם הייתה משימתו העיקרית לטפל בסוגיות הנוגעות לגדר ההפרדה.

החל מ-2009 כיהן כשר העבודה של הרשות הפלסטינית. הוא מונה לתפקיד על ידי מחמוד עבאס, הנשיא הפלסטיני.

בדצמבר 2011 התפטר מתפקידו לאחר שערורייה שנתעוררה בעקבות דברים שאמר, בלא ידיעה שהוא מוקלט, כנגד ארגון העובדים הממשלתיים.

ב-13 באפריל 2019 מונה לשר לפיתוח חברתי בממשלה הפלסטינית ה-18.

כיום משרת כשר לעניינים סוציאליים ונחשב מקורבו של אבו מאזן.

 קריירה אקדמית 
מג'דלאני הוא פרופסור לפילוסופיה ותרבות באוניברסיטת ביר זית, השוכנת צפונית לרמאללה. הוא חיבר שלושה מחקרים אקדמיים: "האיומים החמורים העומדים בפני הפרויקט הלאומי הפלסטיני" (2007), "יוזמת השלום הערבית: אפשרות או אסטרטגיה להשכנת שלום?" (2007), ו"הצהרת עצמאות חד-צדדית" (2008).Ahmad Majdalani. Palestine-Israel Journal of Politics, Economics and Culture.

 קישורים חיצוניים 


 הערות שוליים 

קטגוריה:סגל אוניברסיטת ביר זית
קטגוריה:שרי ממשלת הרשות הפלסטינית
קטגוריה:שרי העבודה של הרשות הפלסטינית
קטגוריה:פלסטינים שנולדו ב-1956